CELEX: 62017TA0439
Language: bg
Date: 2019-03-05 00:00:00
Title: Дело T-439/17: Решение на Общия съд от 5 март 2019 г. — Yellow Window/ЕИРП (Обществени поръчки за услуги — Процедура за възлагане на обществени поръчки — Доставка на услуги за осъществяване на изследване относно гениталното осакатяване на жени — Отхвърляне на офертата на оферент — Задължение за мотивиране — Съгласуваност между коментарите и изразената в цифри оценка — Извъндоговорна отговорност)

15.4.2019   
            
            
               BG
            
            
               Официален вестник на Европейския съюз
            
            
               C 139/47
            
         
      Решение на Общия съд от 5 март 2019 г. — Yellow Window/ЕИРП
      (Дело T-439/17) (1)
      
      (Обществени поръчки за услуги - Процедура за възлагане на обществени поръчки - Доставка на услуги за осъществяване на изследване относно гениталното осакатяване на жени - Отхвърляне на офертата на оферент - Задължение за мотивиране - Съгласуваност между коментарите и изразената в цифри оценка - Извъндоговорна отговорност)
      (2019/C 139/46)
      Език на производството: английски
      
         Страни
      
      
         Жалбоподател: Yellow Window (Антверпен, Белгия) (представител: M. Velardo, адвокат)
      
         Ответник: Европейски институт за равенство между половете (представители: V. Ost и M. Vanderstraeten, адвокати)
      
         Предмет
      
      Първо, искане на основание член 263 ДФЕС за отмяна на решението на ЕИРП от 8 май 2017 г., с което се отхвърля офертата на жалбоподателя в рамките на процедура за възлагане на обществена поръчка EIGE/2017/OPER/04, както и на решенията, с които се одобрява офертата на дружеството Y и му се възлага поръчката, второ, искане на основание член 268 ДФЕС за поправяне на претърпяната вследствие на тези решения вреда, и трето, при условията на евентуалност, искане за обезщетение поради нередностите, допуснати при възлагането на тази поръчка
      
         Диспозитив
      
      
                  1)
               
               
                  
                     Отменя решението на Европейския институт за равенство между половете (ЕИРП) от 8 май 2017 г., с което се отхвърля офертата на Yellow Window NV в рамките на процедурата за възлагане на обществена поръчка EIGE/2017/OPER/04, както и решенията от 8 май 2017 г., с които се одобрява офертата на дружеството Y в рамките на тази процедура и му се възлага тази поръчка.
                  
               
            
                  2)
               
               
                  
                     Отхвърля жалбата в останалата ѝ част.
                  
               
            
                  3)
               
               
                  
                     Yellow Window понася 25 % от направените от него съдебни разноски, а ЕИРП понася направените от него съдебни разноски и 75 % от разноските на Yellow Window.
                  
               
            
         (1)  ОВ C 338, 9.10.2017 г.